**Likumprojekta**

**"Ieslodzījuma vietu ārstniecības personu izdienas pensiju likums"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2016. gada 3. maija rīkojumu Nr. 275 "Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai" apstiprinātajā rīcības plānā dotais uzdevums Nr. 086 - izstrādāt regulējumu, lai ieviestu ieslodzījuma vietu ārstniecības darbinieku izdienas pensijas. Atbilstoši Ministru kabineta 2015. gada 8. septembra sēdē (prot. Nr. 45, 96. §) 2. punktā noteiktajam Tieslietu ministrijai uzdots izstrādāt Ieslodzījuma vietu ārstniecības personu izdienas pensiju likumprojektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ieslodzījuma vietu pārvaldes likuma 2. panta pirmajā daļā noteikto Ieslodzījuma vietu pārvalde ir Tieslietu ministrijas padotībā esoša valsts pārvaldes iestāde, kas īsteno valsts politiku apcietinājuma kā drošības līdzekļa un brīvības atņemšanas kā kriminālsoda izpildes jomā. Atbilstoši Ministru kabineta 2005. gada 1. novembra noteikumu Nr. 827 "Ieslodzījuma vietu pārvaldes nolikums" 4.4. apakšpunktā noteiktajam Ieslodzījuma vietu pārvaldes funkciju ietvaros ietilpst arī ieslodzīto medicīniskās aprūpes nodrošināšana.Saskaņā ar Ministru kabineta 2015. gada 2. jūnija noteikumu Nr. 276 "Apcietināto un notiesāto personu veselības aprūpes īstenošanas kārtība" 3. punktā noteikto ieslodzītā ambulatoro veselības aprūpi nodrošina ieslodzījuma vietas medicīnas daļā, bet stacionāro veselības aprūpi – Olaines cietumā (Latvijas Cietumu slimnīcā). Atbilstoši Ārstniecības likuma 55. pantā noteiktajam ar ārstniecību drīkst nodarboties tikai tādas ārstniecības iestādes, kas atbilst ārstniecības iestādēm un to struktūrvienībām noteiktajām obligātajām prasībām. Ņemot vērā minēto, visas ieslodzījuma vietu medicīnas daļas un Latvijas Cietumu slimnīca ir sertificētas kā ārstniecības iestādes atbilstoši Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām" noteiktajam. Tāpat ieslodzījuma vietu ārstniecības personas atbilst Ārstniecības likuma noteiktajām prasībām.Ministru kabineta 2015. gada 8. septembra sēdē tika atbalstīts (prot. Nr. 45, 96. §) Tieslietu ministrijas izstrādātais ziņojums par iespējamiem ieslodzīto veselības aprūpes attīstības risinājumiem Latvijas Republikā. Minētajā ziņojumā Tieslietu ministrija sniedza informāciju par esošo situāciju ieslodzīto veselības aprūpes jomā, kā arī informēja par izveidojušos kritisko situāciju ar ieslodzījuma vietu ārstu nokomplektēšanu, kas negatīvi ietekmē veselības aprūpes nodrošināšanas iespējas ieslodzītajiem. Tāpat Saeimas Publisko izdevumu un revīzijas komisijas 2016. gada 23. februāra sēdē (protokols Nr. 89,) tika skatīts jautājums par iespējamiem risinājumiem ieslodzījuma vietu ārstniecības personāla komplektācijas uzlabošanai. Izvērtējot esošo situāciju ieslodzīto veselības aprūpē ieslodzījuma vietās, Tieslietu ministrija secina, ka ir izveidojusies kritiska situācija ar ieslodzījuma vietu ārstniecības personu nokomplektēšanu. Šobrīd ieslodzīto veselības aprūpes funkcijas nodrošināšana ir apgrūtināta vairākās ieslodzījuma vietās, jo ārstniecības personām ārpus ieslodzījuma vietu ārstniecības iestādēm ir nodrošināta iespēja saņemt lielāku atalgojumu (gan papildus slodzes likmes, gan maksas pakalpojumu sniegšana, gan citas iespējas). Tas kopumā rada situāciju, ka darbs ieslodzījuma vietu ārstniecības iestādēs nav pievilcīgs, jo jāņem vērā arī pacientu ieslodzīto personu specifika.Ieslodzījuma vietu ārstniecības personu darbs ir īpaši sarežģīts un nav salīdzināms ar darbu ārpus brīvības atņemšanas iestāžu esošajās ārstniecības iestādēs paaugstinātās emocionālās slodzes dēļ, kontakta ar ieslodzītajiem dēļ, kā arī darbs jāveic ieslodzījuma vietā, kas saistīts ar vispārēju risku drošībai un veselībai, tiešā saskarē ar pacientiem, kuriem ir dažādu infekciju slimību diagnozes, HIV/AIDS, tuberkulozes un C hepatīta pacientiem, pacientiem ar narkotiku un citām atkarībām, pacientiem ar garīgām veselības problēmām u.c., kuri koncentrēti vienuviet. Tas viss kopumā rada situāciju, ka ieslodzījuma vietu ārstniecības personas savus darba pienākumus veic no pārējām ārstniecības personām būtiski atšķirīgos apstākļos.Norādām, ka Ministru kabineta 2013. gada 29. janvāra noteikumu Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" 9. pielikumā ir norādītas iestādes un amatu grupas, kurās amata (dienesta, darba) pienākumu izpilde ir saistīta ar īpašu risku, tajā skaitā arī ieslodzījuma vietu ārstniecības personas.Tāpat būtisks aspekts ir konkurētnespējīgs atalgojums ārstniecības personām ieslodzījuma vietā salīdzinājumā ar ārstniecības personām, kas strādā ārpus ieslodzījuma vietas. Iepriekš minētie aspekti būtiski ietekmē ārstniecības personu vēlmi strādāt ieslodzījuma vietās un Latvijas Cietumu slimnīcā. Esošā situācija viennozīmīgi norāda uz to, ka ieslodzījuma vietu ārstniecības iestādes diemžēl nav prioritāras un prestižas darba vietas, kurās vēlas strādāt augsti kvalificētas ārstniecības personas, kas rada kritisku situāciju ārstniecības personu nokomplektēšanas jautājumā ieslodzījuma vietās.Iepriekš norādītie aspekti norāda uz to, ka šobrīd ir kritiska situācija ieslodzījuma vietu ārstniecības iestādēs ar ārstniecības personu vakanto amata vietu nokomplektēšanu. Ieslodzījuma vietu pārvalde sava esošā budžeta ietvaros nespēs uzlabot ārstniecības personu nokomplektēšanas jautājumu, turklāt līdz šim ir veikti pasākumi jautājuma risināšanai, piemēram, pārveidota ieslodzījuma vietu ārstniecības iestāžu štata struktūra, regulāri ievietota informācija par vakantajiem amatiem Nodarbinātības valsts aģentūras mājaslapā, Ieslodzījuma vietu pārvaldes mājaslapā, Latvijas Ārstu biedrības mājaslapā, tomēr minētās aktivitātes veselības aprūpes nodrošināšanas jomā nav sniegušas pozitīvu rezultātu.Tāpat Eiropas Komiteja spīdzināšanas un necilvēcīgas vai pazemojošas rīcības vai soda novēršanai pēc vizītēm Latvijas ieslodzījuma vietās norāda uz nepietiekamo veselības aprūpes personālu daudzumu, norādot uz steidzamu jautājuma risināšanu.Ņemot vērā minēto, Tieslietu ministrija kā vienu no iespējamiem risinājumiem ieslodzījuma vietu ārstniecības personāla komplektācijas uzlabošanai ir noteikusi sociālo garantiju papildināšanu, paredzot ieslodzījuma vietās strādājošajām ārstniecības personām pievilcīgākas sociālās garantijas, sasniedzot izdienas pensijas vecumu.Minēto problēmu risināšanai Tieslietu ministrija ir izstrādājusi Ieslodzījuma vietu ārstniecības personu izdienas pensiju likumprojektu (turpmāk – Likumprojekts) ar mērķi nodrošināt ieslodzījuma vietu ārstniecības personu tiesības uz izdienas pensiju un noteikt tās piešķiršanas, aprēķināšanas un izmaksāšanas kārtību, garantējot sociālo interešu aizsardzību, kompensējot viņiem darbspēju priekšlaicīgu zudumu. Tieslietu ministrijas ieskatā, Likumprojekts atrisinās ieslodzījuma vietu nodrošināšanu ar nepieciešamajām ārstniecības personām.Likumprojekts paredz noteikt ieslodzījuma vietu ārstniecības personām, kuras strādā ieslodzījuma vietās un atrodas tiešā saskarsmē ar ieslodzītām personām, tiesības uz izdienas pensiju, un reglamentē kārtību, kādā tā tiek piešķirta, aprēķināta un izmaksāta.Atbilstoši Labklājības ministrijas mājaslapā pieejamai informācijai tiesības saņemt izdienas pensiju ir atsevišķos amatos un profesijās strādājušajiem, kuriem pēc noteikta laika nostrādāšanas turpmākais darbs saistīts ar profesionālo iemaņu zudumu vai sociālo bīstamību.[[1]](#footnote-1)Tiesības saņemt izdienas pensijas šobrīd normatīvajos aktos ir noteiktas Iekšlietu ministrijas sistēmas iestāžu un Ieslodzījuma vietu pārvaldes darbiniekiem ar speciālajām dienesta pakāpēm, tiesnešiem, prokuroriem, Korupcijas novēršanas un apkarošanas biroja amatpersonām, diplomātiem u.c.Likumprojekts paredz noteikt tiesības uz izdienas pensiju tām ieslodzījuma vietu ārstniecības personām, kuru izdienas stāžs ir ne mazāks par 20 gadiem, no kuriem pēdējie 15 gadi nostrādāti ieslodzījuma vietu ārstniecības iestādē un kuri sasnieguši 55 gadu vecumu, kā arī, kuri neatkarīgi no vecuma atbilstoši valsts sabiedrības ar ierobežotu atbildību "Paula Stradiņa Klīniskā universitātes slimnīca" Aroda un radiācijas medicīnas centra ārstu komisiju arodslimībās atzinumam ir atbrīvoti no darba veselības stāvokļa dēļ vai atbrīvoti darbinieku skaita samazināšanas dēļ un kuru izdienas stāžs ir ne mazāks par 20 gadiem, no kuriem pēdējie 15  nostrādāti ieslodzījuma vietas ārstniecības iestādē. Saskaņā ar Darba aizsardzības likuma 13. panta otrajā daļā noteikto Ministru kabinets nosaka arodslimību izmeklēšanas un uzskaites kārtību, arodslimību sarakstu, kā arī arodslimību izraisītājfaktoru un to pielietojuma kategoriju sarakstu. Atbilstoši Ministru kabineta 2006. gada 6. novembra noteikumu Nr. 908 "Arodslimību izmeklēšanas un uzskaites kārtība" 10. punktā noteiktajam, ja arodslimību ārsts apstiprina arodslimības diagnozes iespējamību, viņš personu nosūta konsultācijai uz ārstniecības iestādes izveidotu ārstu komisiju arodslimībās vai, ja persona ir Aizsardzības ministrijas padotībā esošas struktūrvienības militārpersona, uz Nacionālo bruņoto spēku Centrālo medicīniskās ekspertīzes komisiju, vai uz valsts sabiedrības ar ierobežotu atbildību "Paula Stradiņa klīniskā universitātes slimnīca" Aroda un radiācijas medicīnas centra ārstu komisiju arodslimībās.Likumprojektā paredzēts noteikt stāžu, kas dod tiesības uz izdienas pensiju, darba samaksu, no kuras aprēķina izdienas pensiju un izdienas pensijas aprēķināšanu un līdzekļus izdienas pensijas izmaksai, izdienas pensijas piešķiršanas termiņus un citus jautājumus, kas skar izdienas pensijas pieprasīšanu, piešķiršanu un izmaksu.Likumprojektā paredzēts, ka izdienas stāžā, kas dod tiesības uz izdienas pensiju, ieskaita arī laiku, kas nodienēts Ieslodzījuma vietu pārvaldē, Latvijas Republikas Iekšlietu ministrijas sistēmas iestādēs vai Aizsardzības ministrijas iestādēs, kā arī laiku, kas nostrādāts Latvijas Republikas Iekšlietu ministrijas sistēmas iestādēs vai Aizsardzības ministrijas iestādēs ārstniecības personas statusā, kā arī ieslodzījuma vietu ārstniecības iestādēs nostrādāto laiku ārstniecības personas statusā, ja darbs saistīts ar īpašu risku un normālais darba laiks nepārsniedza septiņas stundas dienā un 35 stundas nedēļā, ja ārstniecības persona šajā darbā tikusi nodarbināta ne mazāk kā 50 procentus no normālā dienas vai nedēļas darba laika. Attiecībā uz laiku, kas nodienēts Latvijas Republikas Iekšlietu ministrijas sistēmas iestādēs, izdienas stāžā tiek ieskaitīts arī laiks, kas nodienēts Latvijas PSR Iekšlietu ministrijas sistēmas iestādēs atbilstoši Satversmes tiesas 2013. gada 8. novembra spriedumam lietā Nr. 2013-01-01. Tāpat izdienas stāžā ieskaita arī 80 procentus no citās atbilstoši normatīvo aktu prasībām reģistrētās ārstniecības iestādēs nostrādātā laika.Izstrādājot Likumprojektu, ņemts vērā normatīvajos aktos par līdzīgu profesiju izdienas pensiju piešķiršanu noteiktais. |
| 3. | Projekta izstrādē iesaistītās institūcijas | Tieslietu ministrija, Ieslodzījuma vietu pārvalde. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts vērsts uz sociālo garantiju nodrošināšanu ieslodzījuma vietu ārstniecības personām, kas līdz šim netika paredzēts, jo normatīvie akti neparedzēja tiesības uz izdienas pensiju saņemšanu.Ieslodzījuma vietu ārstniecības personu skaits 2016. gada 1. oktobrī pēc amatu saraksta, kuriem būtu piemērojama izdienas pensija: saskaņā ar Likumprojekta 2. panta pirmās daļas 1. punktu – 8 ārstniecības personām; saskaņā ar Likumprojekta 2. panta pirmās daļas 2. punktu – 10 ārstniecības personām. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta spēkā stāšanās rezultātā ieslodzījuma vietu ārstniecības personām būs tiesības saņemt izdienas pensiju.Likumprojektā paredzētajam tiesiskajam regulējumam nav būtiskas ietekmes uz tautsaimniecību un administratīvo slogu, jo tā regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupai, ko veido fiziskās personas, nepārsniedz 200 *euro*, kā arī administratīvās izmaksas naudas izteiksmē gada laikā Ieslodzījuma vietu pārvaldei nepārsniegs 2000 *euro*, tādēļ šis anotācijas punkts uz Likumprojektu nav attiecināms.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (EUR) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 316 079 | 530 196 | 548 605 |
| 2.1. valsts pamatbudžets | 0 | 0 | 316 079 | 530 196 | 548 605 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -316 079 | -530 196 | -548 605 |
| 3.1. valsts pamatbudžets | 0 | 0 | -316 079 | -530 196 | -548 605 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 | 0 | 0 | 0 |
| 5. Precizēta finansiālā ietekme: |  0 | 0 | -316 079 | -530 196 | -548 605 |
| 5.1. valsts pamatbudžets | 0 | -316 079 | -530 196 | -548 605 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu Likumprojekta īstenošanu ar 2018. gada 1. janvāri, būs nepieciešams papildu finansējums.**Tieslietu ministrijas Ieslodzījuma vietu pārvaldei**:2018. gadā 111 743 *euro*, 2018. gadā 114 096 *euro* un 2020. gadā 47 365 *euro* apmērā.Pamatojoties uz Valsts un pašvaldību institūciju amatpersonu un darbinieku atlīdzības likuma (turpmāk – Likums) 17. panta nosacījumiem, amatpersonām (darbiniekiem), ar kurām tiek izbeigtas amata (dienesta, darba) attiecības sakarā ar amatam (dienestam, darbam) noteiktajām prasībām neatbilstošu veselības stāvokli (ieskaitot pārejošu darbnespēju) vai izdienas pensijas saņemšanai noteiktā izdienas stāža sasniegšanu, izmaksā atlaišanas vai atvaļināšanas pabalstu. Atlaišanas vai atvaļināšanas pabalsta apmērs ir atkarīgs no amatpersonas (darbinieka) nepārtrauktā nodarbinātības ilguma valsts vai pašvaldības institūcijās.**Atlīdzība (EKK 1000)**2018. gadā:Darba devēja valsts sociālās apdrošināšanas obligātās iemaksas, pabalsti un kompensācijas (EKK1200) 111 743 *euro*:((4920 x 5 + 3690 x 7) + (3808 x 6 + 2856 x 6)) x 1,2359 = 111 743 *euro*, kur:*4920 euro – ārsta vidējā četru mēnešu vidējās izpeļņas apmērs saskaņā ar Likuma 17. panta pirmās daļas 4. punktu;**5 – ārstu skaits, kuriem būs tiesības uz izdienas pensiju sakarā ar noteiktā izdienas stāža sasniegšanu;**3690 euro - ārsta vidējā triju mēnešu vidējās izpeļņas apmērs atlaišanas (atvaļināšanas) pabalsta apmērs saskaņā ar Likuma 17. panta pirmās daļas 3. punktu;**7 – ārstu skaits, kuriem būs tiesības uz izdienas pensiju sakarā ar neatbilstošu veselības stāvokli;**3808 euro – ārstniecības un aprūpes personas* *vidējā četru mēnešu vidējās izpeļņas apmērs saskaņā ar Likuma 17. panta pirmās daļas 4. punktu;**6 - ārstniecības un aprūpes personas skaits, kurām būs tiesības uz izdienas pensiju sakarā ar noteiktā izdienas stāža sasniegšanu;**2856 euro – ārstniecības un aprūpes personas* *vidējā triju mēnešu vidējās izpeļņas apmērs saskaņā ar Likuma 17. panta pirmās daļas 3. punktu;**6 – ārstniecības un aprūpes personu skaits, kurām būs tiesības uz izdienas pensiju sakarā ar neatbilstošu veselības stāvokli;**1,2359 % - darba devēja valsts sociālās apdrošināšanas obligātās iemaksas (turpmāk – VSAOI) likme.*2019. gadā:Darba devēja valsts sociālās apdrošināšanas obligātās iemaksas, pabalsti un kompensācijas (EKK1200) 114 096 *euro*:((4920 x 5 + 3690 x 7) + (3808 x 5 + 2856 x 8)) x 1,2359 = 114 096 *euro*, kur:*4920 euro – ārsta vidējā četru mēnešu vidējās izpeļņas apmērs saskaņā ar Likuma 17. panta pirmās daļas 4. punktu;**5 – ārstu skaits, kuriem būs tiesības uz izdienas pensiju sakarā ar noteiktā izdienas stāža sasniegšanu;**3690 euro - ārsta vidējā triju mēnešu vidējās izpeļņas apmērs atlaišanas (atvaļināšanas) pabalsta apmērs saskaņā ar Likuma 17. panta pirmās daļas 3. punktu;**7 – ārstu skaits, kuriem būs tiesības uz izdienas pensiju sakarā ar neatbilstošu veselības stāvokli;**3808 euro – ārstniecības un aprūpes personas* *vidējā četru mēnešu vidējās izpeļņas apmērs saskaņā ar Likuma 17. panta pirmās daļas 4. punktu;**5 - ārstniecības un aprūpes personas skaits, kurām būs tiesības uz izdienas pensiju sakarā ar noteiktā izdienas stāža sasniegšanu;**2856 euro – ārstniecības un aprūpes personas* *vidējā triju mēnešu vidējās izpeļņas apmērs saskaņā ar Likuma 17. panta pirmās daļas 3. punktu;**8 – ārstniecības un aprūpes personu skaits, kurām būs tiesības uz izdienas pensiju sakarā ar neatbilstošu veselības stāvokli;**1,2359 % - VSAOI likme.*2020. gadā:Darba devēja valsts sociālās apdrošināšanas obligātās iemaksas, pabalsti un kompensācijas (EKK1200) 47 365 *euro*:((4920 x 3 + 3690 x 2) + (3808 x 2 + 2856 x 3)) x 1,2359 = 47 365 *euro*, kur:*4920 euro – ārsta vidējā četru mēnešu vidējās izpeļņas apmērs saskaņā ar Likuma 17. panta pirmās daļas 4. punktu;**3 – ārstu skaits, kuriem būs tiesības uz izdienas pensiju sakarā ar noteiktā izdienas stāža sasniegšanu;**3690 euro - ārsta vidējā triju mēnešu vidējās izpeļņas apmērs atlaišanas (atvaļināšanas) pabalsta apmērs saskaņā ar Likuma 17. panta pirmās daļas 3. punktu;**2 – ārstu skaits, kuriem būs tiesības uz izdienas pensiju sakarā ar neatbilstošu veselības stāvokli;**3808 euro – ārstniecības un aprūpes personas* *vidējā četru mēnešu vidējās izpeļņas apmērs saskaņā ar Likuma 17. panta pirmās daļas 4. punktu;**2 - ārstniecības un aprūpes personas skaits, kurām būs tiesības uz izdienas pensiju sakarā ar noteiktā izdienas stāža sasniegšanu;**2856 euro – ārstniecības un aprūpes personas* *vidējā triju mēnešu vidējās izpeļņas apmērs saskaņā ar Likuma 17. panta pirmās daļas 3. punktu;**3 – ārstniecības un aprūpes personu skaits, kurām būs tiesības uz izdienas pensiju sakarā ar neatbilstošu veselības stāvokli;**1,2359 % - VSAOI likme.***Labklājības ministrijai** izdevumi izdienas pensiju izmaksai 2018. gadā 204 336 *euro*, 2019. gadā 416 100 *euro*, 2020. gadā 501 240 *euro* (detalizēts aprēķins pielikumā). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājumu par papildus nepieciešamā finansējuma piešķiršanu Tieslietu ministrijai 2018. gadam 111 743 *euro*, 2019. gadam 114 096 *euro,* 2020. gadam un turpmākajiem gadiem 47 365 *euro* un Labklājības ministrijai 2018. gadam 204 336 *euro*, 2019. gadam 416 100 *euro,* 2020. gadam un turpmākajiem gadiem 501 240 *euro* izskatīt Ministru kabinetā likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam" sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc Projekta pieņemšanas tiks izdoti Ministru kabineta noteikumi, kas noteiks izdienas pensijas aprēķināšanas, piešķiršanas un izmaksas kārtību, kā arī tiks izstrādāti grozījumi Ministru kabineta 2013. gada 22. janvāra noteikumos Nr. 46 "Noteikumi par izdienas pensijas saņēmēja apliecību" (turpmāk – Noteikumi Nr. 46), kas nosaka kārtību, kādā personai, kurai piešķirta izdienas pensija izsniedz izdienas pensijas saņēmēja apliecību, kā arī nosaka apliecības paraugu. Lai ieslodzījuma vietu ārstniecības personām, kurām atbilstoši Likumprojektā noteiktajam rodas tiesības uz izdienas pensiju, nodrošinātu izdienas pensijas aprēķināšanu, piešķiršanu un izmaksu, nepieciešams izstrādāt jaunus Ministru kabineta noteikumus, kas paredzēs kārtību, kādā ieslodzījuma vietu ārstniecības personām tiks aprēķināta, piešķirta un izmaksāta izdienas pensija.Viena no Valsts sociālās apdrošināšanas aģentūras funkcijām ir pensiju, pabalstu, atlīdzību, valsts izdienas pensiju un valsts sociālo pabalstu piešķiršanu un izmaksu nodrošināšana. Lai izpildītu minēto funkciju, Valsts sociālās apdrošināšanas aģentūra administrē valsts sociālās apdrošināšanas speciālos budžetus un valsts pamatbudžeta programmas, no kurām finansē valsts sociālos pabalstus, valsts izdienas pensijas un valsts atbalstu valsts sociālajai apdrošināšanai.Tādējādi noteikumu projektā paredzēto regulējuma izpildi Valsts sociālās apdrošināšanas aģentūra nodrošinās esošo funkciju ietvaros.Noteiktā parauga izdienas pensijas saņēmēju apliecības izsniedz Valsts sociālās apdrošināšanas aģentūra. Lai Valsts sociālās apdrošināšanas aģentūra ieslodzījuma vietu ārstniecības personām, kurām ar minētās iestādes lēmumu tiktu piešķirta izdienas pensija, varētu izsniegt noteiktā parauga izdienas pensijas saņēmēja apliecību, nepieciešams izdarīt grozījumus Noteikumos Nr. 46.Ņemot vērā, ka sociālās drošības un veselības aizsardzības politika ir Labklājības ministrijas kompetencē, par Likumprojektā minēto noteikumu un grozījumu Noteikumos Nr. 46 izstrādi būtu atbildīga Labklājības ministrija.  |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2017. gada 1. martā tika ievietots Tieslietu ministrijas mājaslapā kopā ar paziņojumu par līdzdalības iespējām tiesību akta izstrādes procesā. |
| 2. | Sabiedrības līdzdalība projekta izstrādē | Sabiedrības pārstāvjiem atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 punktā noteiktajam bija iespēja sniegt rakstisku viedokli par Likumprojektu līdz 2017. gada 23. martam.  |
| 3. | Sabiedrības līdzdalības rezultāti | Par Likumprojektu nav saņemti rakstiski viedokļi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Ieslodzījuma vietu pārvalde,Labklājības ministrija, Valsts sociālās apdrošināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs iesaistīto institūciju institucionālo struktūru un tā īstenošanai jaunas institūcijas nav nepieciešams izveidot, reorganizēt vai likvidēt esošās. |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs Raivis Kronbergs

France-Bamblovska 67036751

*keta.france-bamblovska@tm.gov.lv*

1. http://www.lm.gov.lv/text/136 [↑](#footnote-ref-1)